  Туспуктэм: Майя Бывальцева Майя Бывальцева Удмуртиын «ЭТНОэксперт» визьбур шудонэ куриськонъёсты кутыны кутскизы. Пӧртэм калыкъёслэн кылъёссылы но йылолъёссылы сӥзем ужрадэ 13-17 аресъем пиналъёс пыриськыны быгато. Со сярысь элькунысь Калыкъёслэн эшъяськон юртсылэн пресс-службаез ивортӥз. Котькуд ёросысь куинь команда пыриськыны быгатэ, командаын куать адями луыны кулэ. Туэ шудон викторинаосты, импровизациез, экспормт-театрез огазеялоз. Капчи мылкыдо но шулдыр ужрадын калыкъёс сярысь умойтэм веранъёсты палэнтыны луоз. Куриськонъёсты 26-тӥ коньывуонозь etno-noch@yandex.ru электрон адресъя лэзёно. Коньывуонэ – шуркынмонэ куать зональной турниръёс ортчозы, отын нырысетӥ куинь интыосты басьтэм командаос 8-тӥ толсуре Ижкаре финалэ люкаськозы. Визьбур шудонлэн валатэтэныз (положение) татын тодматскыны луоз. Тодэ вайытом, 2022-тӥ арын толсуре Ижкарын егитъёслэн туала йӧскалык лулчеберетъя «Тангыра» фествиальзы (12+) ортчоз. Тегъёс: йӧслыкъёс пиналъёс Удмуртия  